هذي المرة الثانية اللي كيسجل فيها المغرب أكثر من 70 وفاة فظرف 24 ساعة فقط، بحيث ماتو ليوم 72، وبلغ الإجمالي 3373، بنسبة فتك ديال 1,7 فالمية. وحسب نشرة “كوفيد 19′′، اليوم الاثنين، الإصابات الجديدة بكورونا مازال كتحقق ارتفاع كبير، بحيث تسجلات اليوم 2264 حالة، وهكذا وصل الإجمالي ل199745، بمعدل إصابة د550 لكل 100 ألف نسمة، و6,2 لكل 100 ألف نسمة فهذ 24 ساعة. وبراو اليوم 2727 واحد، ووصل المجموع ل165922، بنسبة تعافي 83,1 فالمية. بالنسبة للحالات النشطة فبلغ عددها 30450، منها 764 فالإنعاش. و48 من الحالات الخطيرة تسجلات غير فهذ 24 ساعة، و56 منها تحت التنفس الاصطناعي الاختراقي، ونسبة ملئ أسرة الإنعاش بلغات 33,25 فالمية. واليوم تستبعدات 18097، ووصل مجموع الحالات السلبية 3018233. وكتتوزع الإصابات والوفيات الجديدة على الجهات والأقاليم كما يلي: وهذا مؤشر الإصابة الأسبوعي لكل 100 الف نسمة فالسيمانة اللي فاتت: وهذا منحى التطور الاسبوعي لمعدل الإصابة على كل 100 الف نسمة: 
كورونا قتلات كثر من 70 واحد ف24 ساعة للمرة الثانية.. اليوم تصابو 2264 و72 ماتو و2727 تشافاو.. الطوطال: 199745 إصابة و3373 وفاة و165922 متعافي.. و30450 كيتعالجو منهم 764 فحالة خطيرة